section_heading: Prvi svjetski rat
paragraph_text: Na početku Prvog svjetskog rata 6. bavarska pješačka divizija nalazila se u sastavu 6. armije kojom je na Zapadnom bojištu zapovijedao bavarski krunski princ Rupprecht. Šesta bavarska pješačka divizija najprije drži položaje oko Metza, da bi potom pod Höhnovim zapovjedništvom sudjelovala u Bitci u Loreni. Za uspješno zapovijedanje u navedenoj bitci 20. rujna 1914. odlikovan je Ordenom vojnog reda Maksa Josipa, najvišim bavarskim vojnim odlikovanjem. Mjesec dana poslije, u rujnu, dobiva plemićku titulu.